ᱜᱚᱩᱛᱚᱢ ᱟᱫᱟᱱᱤ

ᱜᱚᱩᱛᱚᱢ ᱥᱟᱱᱛᱤᱞᱟᱞ ᱟᱫᱟᱱᱤ (ᱡᱟᱱᱟᱢ: ᱒᱔ ᱡᱩᱱ ᱑᱙᱖᱒) ᱢᱤᱫ ᱥᱤᱧᱚᱛᱤᱭᱟᱹ ᱵᱟᱹᱱᱤᱡᱽ ᱵᱮᱯᱟᱨ ᱦᱚᱲ ᱠᱟᱱᱟᱭ, ᱚᱠᱚᱭᱫᱚ ᱟᱫᱟᱱᱤ ᱜᱩᱴ ᱨᱮᱱ ᱪᱮᱭᱟᱨᱢᱮᱱ ᱟᱨ ᱛᱷᱟᱯᱚᱱᱤᱭᱟᱹ ᱦᱚᱸ ᱠᱟᱱᱟᱭ ᱾ ᱩᱱᱤᱭᱟᱜ ᱠᱚᱭᱞᱟ ᱵᱮᱯᱟᱨ, ᱠᱚᱭᱞᱟ ᱞᱟ, ᱥᱩᱱᱩᱢ ᱟᱨ ᱜᱮᱥ ᱥᱮᱱᱫᱽᱨᱟ, ᱮᱭᱟᱨᱯᱚᱨᱴ, ᱢᱟᱞᱴᱤᱢᱚᱰᱮᱞ ᱞᱳᱡᱤᱥᱴᱤᱠ, ᱵᱤᱡᱽᱞᱤ ᱢᱟᱨᱥᱟᱞ ᱛᱮᱭᱟᱨᱚᱜ ᱞᱮᱠᱟᱱ ᱞᱟᱹᱴᱩ ᱵᱮᱯᱟᱨ ᱢᱮᱱᱟᱜ ᱛᱟᱭᱟ ᱾

       ᱩᱱᱤ ᱑᱙᱘᱘ ᱥᱟᱞᱮ ᱨᱮ ᱟᱫᱟᱱᱤ ᱜᱩᱴ ᱵᱤᱨᱤᱫ ᱞᱮᱫᱟᱭ ᱾ ᱓᱓ ᱥᱮᱨᱢᱟ ᱩᱢᱮᱨ ᱨᱮ ᱵᱮᱯᱟᱨ ᱨᱮᱭᱟᱜ  ᱟᱭᱢᱟ ᱪᱤᱪᱤᱫ-ᱟᱜ ᱧᱟᱢ ᱠᱮᱫᱟᱭ ᱟᱨ ᱥᱟᱶᱛᱮ ᱜᱚᱩᱛᱚᱢ ᱟᱫᱟᱱᱤ ᱱᱚᱝᱠᱟᱱ ᱵᱮᱯᱟᱨᱤ ᱢᱮᱱᱛᱮ ᱦᱤᱥᱟᱹᱵᱱᱟᱭ ᱡᱮ ᱠᱟᱹᱴᱤᱡ ᱚᱠᱛᱮ ᱨᱮ $ 2000 ᱟᱨᱚᱵᱽ  ᱨᱮᱱ ᱠᱟᱨᱵᱟᱨ ᱦᱩᱭᱮᱱ ᱛᱟᱭᱟ ᱾ ᱫᱷᱟᱹᱨᱛᱤ ᱨᱮᱱ ᱑᱐᱐ ᱯᱨᱚᱵᱷᱟᱵᱽᱥᱟᱞᱤ ᱦᱚᱲ ᱨᱮ ᱧᱩᱛᱩᱢ ᱥᱮᱞᱮᱫ-ᱮᱱ ᱛᱟᱭᱟ ᱾ ᱑᱒ ᱮᱯᱨᱤᱞ ᱒᱐᱒᱒ ᱨᱮ ᱜᱚᱩᱛᱚᱢ ᱟᱫᱟᱱᱤ ᱫᱚ ᱫᱷᱟᱹᱨᱛᱤ ᱨᱮᱱ ᱖ ᱛᱩᱨᱩᱭᱤᱡ ᱠᱤᱥᱟᱹᱬ ᱦᱚᱲᱮ ᱦᱩᱭ ᱞᱮᱱᱟ ᱾